KÜLÖNÖS KÖZZÉTÉTELI LISTA

**Tatai Bartók Béla Óvoda**

OM azonosító: 031696

3

A Kormány „A nemzeti köznevelésről szóló törvény végrehajtásáról” szóló 229/2012. (VIII.28.) rendelete szabályozza a nevelési-oktatási intézményekre vonatkozó közzétételi listát /23. §. (1)-(2) bekezdés/, melyet az intézményre vonatkozóan az alábbiak szerint teszek közzé:

1. **Tájékoztató a felvételi lehetőségekről:**

Az óvoda a gyermek hároméves korától a tankötelezettség kezdetéig nevelő intézmény. A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.

A jegyző, a szülő kérelmére és az óvodavezető, valamint a védőnő egyetértésével, a gyermek jogos érdekét szem előtt tartva, annak az évnek az augusztus 31. napjáig, amelyben a gyermek az ötödik életévét betölti, felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

Az óvodai felvételről a csoportok férőhelyének ismeretében az óvoda vezetője dönt.

1. **A beiratkozás ideje, az engedélyezett csoportok száma:**

Az óvodai jelentkezések idejéről és módjáról Tata Város Önkormányzat Képviselő-testülete Humán és Ügyrendi Bizottságának 54/2018. (III. 21.) Tata Kt. HÜB határozatának rendelkezése alapján 2018. április 23- 2018. április 26. között 8.00 órától – 16.00 óráig került sor.

Az engedélyezett maximális gyermeklétszám Tata Város Önkormányzat Képviselő-testületének 149/2017. (X.18.) Tata Kt. HÜB határozata alapján 125 fő, de a Bóbita és a Napocska csoportban a maximális gyermeklétszám legfeljebb 20%-kal túlléphető. A csoportok száma: 5.

1. **Díjfizetési kötelezettségek:**

Tata Város Önkormányzat Képviselő-testülete a Tata városban működő óvodákban alkalmazandó nyersanyagköltséget – 2018. április 1-jétől a gyermekek védelmét szolgáló ellátások helyi szabályairól szóló 2/2017. (II.24.) önkormányzati rendelete alapján a következők szerint állapítja meg:

Napközi: 375 Ft (+Áfa)

**Kedvezmények, mentesség:**

A gyermekek védelméről és a gyámügyi igazgatásról szóló 1997. évi XXXI. törvény 21/B. § (1) bekezdése alapján:

Az intézményi gyermekétkeztetést ingyenesen kell biztosítani a bölcsődében, mini bölcsődében nyújtott bölcsődei ellátásban vagy óvodai nevelésben részesülő gyermek számára, ha

a) rendszeres gyermekvédelmi kedvezményben részesül,

b) tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

c) olyan családban él, amelyben három vagy több gyermeket nevelnek,

d) olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át vagy

e) nevelésbe vették.

1. **Értékelések, ellenőrzések: ---**
2. **Az óvoda nyitva tartása:**

A hét öt munkanapján: 6,00 órától – 17,00 óráig.

**Jelentősebb rendezvények, események:**

* Tornacipős mulatság – óvodabál
* Táncház a szülőkkel – évente 3 alkalommal
* Mihály napi vásár – városi rendezvény az óvodákkal együtt
* Mikulás
* Adventi éneklés a Kossuth téren (gyerekek, szülők, óvodai dolgozók)
* Farsang
* A Föld Napja / Víz Világnapja (évente váltakozva) alkalmából játékos délelőtt szervezése
* Nemzeti ünnepeink: - Március 15.

- Június 2. (A nemzeti összetartozás napja)

* Anyák napja
* Gyermeknap (kirándulás / játszóház az udvaron)
* „Egy éjszaka az óvodában” az iskolába készülő gyermekekkel
* Évzáró, búcsú az iskolába menő gyerekektől

1. **A pedagógiai-szakmai ellenőrzés megállapítások:**

Az óvodapedagógusok közül 7 fő rendelkezik szakvizsgával. Ebből 3 fő rendes minősítésen esett át (98 %, 98%, 99%), 3 fő a törvényi változások következtében került a Ped. II kategóriába.

1. **A szervezeti működési szabályzat, a házirend, pedagógiai program:**

**megtalálható:** [www.tata.hu](http://www.tata.hu/)

1. **Óvodapedagógusok száma: 11 fő**
2. **Óvodapedagógusok iskolai végzettsége, szakképzettsége:**

|  |  |
| --- | --- |
| **Pedagógusok végzettség szerint** | **Fő** |
| Felsőfokú óvodapedagógus: | 11 |
| Óvónői szakközépiskola | 0 |
| **Összesből szakvizsgázott** | 7 |
| Óvodai menedzser (vezető-óvodapedagógus) | 3 |
| Szociálpedagógus | 0 |
| Fejlesztőpedagógus | 2 |
| Nyelvvizsgával rendelkező elsőfokú német | 0 |
| Alapfokú óvónői német: | 0 |
| Alapfokú óvónői angol: | 0 |

1. **Dajkák száma: 5 fő**
2. **Dajkák szakképzettsége**

|  |  |
| --- | --- |
| **Dajkák végzettség szerint** | Fő |
| Dajkaképző | 0 |
| Dajkaképző és szakiskola | 3 |
| Dajkaképző és érettségi | 2 |

1. **Egyéb alkalmazottak száma: 7 fő**

* Pedagógiai asszisztens: 1 fő, végzettsége: gimnáziumi érettségi, pedagógiai asszisztens Okj. képzés
* Óvodatitkár: 1 fő, végzettsége: közgazdasági szakközépiskolai érettségi
* Élelmezésvezető: 1 fő, végzettsége: érettségi, élelmezésvezető Okj. képzés.
* Szakács: 2 fő, végzettség: szakközépiskolai érettségi: 1 fő

szakiskola: 1fő

* Konyhai kisegítő: 2 fő, végzettség: szakközépiskolai érettségi: 1 fő

gimnáziumi érettségi: 1 fő

1. A nevelési év 2017. szeptember 01-től – 2018. augusztus 31-ig tart. Az óvodák nyári zárva tartásának ideje évente kerül egyeztetésre a fenntartóval, hogy a szükséges karbantartási és felújítási munkák elvégzésére sor kerülhessen. Az óvodavezető a zárva tartás pontos idejét legkésőbb minden év február 15-ig a szülők tudomására hozza. Az ünnepek és megemlékezésekkel kapcsolatos változásokról – országos és helyi rendelkezések figyelembe vétele mellett – 7 nappal előbb értesítjük a szülőket. A nevelésnélküli munkanapok igénybevételének időpontjáról szintén 7 nappal előbb tájékoztatjuk a szülőket. Nevelési évenként 5 nap vehető igénybe, melyről a nevelőtestület dönt. A nevelés nélküli munkanapokat a nevelőtestület nevelési értekezletek megtartása, illetve belső vagy külső továbbképzésre használja fel.

Az óvodai zárvatartás ideje alatt ügyeletes óvoda látja el a gyermekeket, erről értesítjük a szülőket.

1. **Óvodai csoportok**

Óvodai csoportok száma az októberi statisztika szerint: 5

Csoportok gyermeklétszáma az októberi statisztika szerint:

1. csoport: 24 gyermek (+ 1 fő SNI)

2. csoport: 25 gyermek

3. csoport: 24 gyermek (+1 fő SNI)

4. csoport: 24 gyermek

5. csoport: 24 gyermek (+1 fő SNI)

Összesen: 121 gyermek + (3 SNI)

**Tata, 2018. 05. 07.**

**………………………….**

**Szijjné Mokánszki Natália**

**(óvodavezető)**